Document ID: 31997D0234

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαρτίου 1997 περί τροποποιήσεως της απόφασης 96/233/ΕΚ σχετικά με τον καθορισμό του καταλόγου των εγκεκριμένων ιχθυοτροφικών εκμεταλλεύσεων στη Δανία (Κείμενο που παρουσιάζει ενδιαφέρον για τον ΕΟΧ) (97/234/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 6 παράγραφος 3,
Εκτιμώντας:
ότι η Δανία απέκτησε το καταστατικό εγκεκριμένης ζώνης απρόσβλητης από τη λοιμώδη αιματοποιητική νέκρωση (ΛΑΙΝ) για όλη της την επικράτεια με την απόφαση 93/74/ΕΚ της Επιτροπής (3), όπως τροποποιήθηκε τελευταία από την απόφαση 94/450/ΕΚ (4) 7
ότι τα κράτη μέλη μπορούν να αποκτήσουν, για τις ιχθυοτροφικές εκμεταλλεύσεις που βρίσκονται σε μη εγκεκριμένη ζώνη, όσον αφορά τη λοιμώδη αιμοτοποιητική νέκρωση (ΛΑΙΝ) και την ιογενή αιμορραγική σηψαιμία (ΙΑΙΣ), καθεστώς εγκεκριμένης εκμετάλλευσης απρόσβλητης από τις εν λόγω νόσους 7
ότι ο κατάλογος των εγκεκριμένων εκμεταλλεύσεων στη Δανία καθορίστηκε από την απόφαση 96/223/ΕΚ της Επιτροπής (5) 7
ότι η Δανία, με την επιστολή της της 15ης Νοεμβρίου 1996, υπέβαλε στην Επιτροπή τα κατάλληλα δικαιολογητικά για τη χορήγηση, σε ό,τι αφορά τη λοιμώδη αιματοποιητική νέκρωση (ΛΑΙΝ) και την ιογενή αιμορραγική σηψαιμία (ΙΑΙΣ), του καθεστώτος εγκεκριμένης εκμετάλλευσης που βρίσκεται σε μη εγκεκριμένη ζώνη, καθώς και τις εθνικές διατάξεις που εγγυώνται την τήρηση των κανόνων των σχετικών με τη διατήρηση της έγκρισης 7
ότι η Επιτροπή εξέτασε τα δικαιολογητικά που διεβίβασε η Δανία για αυτές τις εκμεταλλεύσεις 7
ότι από αυτή την εξέταση προκύπτει ότι ορισμένες εκμεταλλεύσεις ανταποκρίνονται στο σύνολο των απαιτήσεων που προβλέπει το άρθρο 6 της οδηγίας 91/67/ΕΟΚ 7
ότι πρέπει, κατά συνέπεια, οι εν λόγω εκμεταλλεύσεις να δύνανται να απολαύουν του καθεστώτος εγκεκριμένης εκμετάλλευσης σε μη εγκεκριμένη ζώνη 7
ότι πρέπει να προστεθούν οι εν λόγω εκμεταλλεύσεις στον κατάλογο των ήδη εγκεκριμένων εκμεταλλεύσεων 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 96/233/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 3 Μαρτίου 1997.

Labels: 0
18
6